Diari Oficial de la Generalitat Valenciana


Sumari del DOGV 8307, del 31-05-2018 (2018/5276)

Extracte de la Resolució de 28 de maig de 2018, del rector, per la qual es convoca el I Concurs per a la Campanya de Comunicació sobre els ODS per a la participació de la comunitat universitària de la Comunitat Valenciana en la divulgació i comunicació dels objectius de desenvolupament sostenible.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8307

Data del DOGV
:   31-05-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/5276


Data del document
:   28-05-2018

Organisme emissor
:   Universitat Politècnica de València

Tipus de document
:   Extracte

Descriptors 

:   * distinció honorífica

Extracte de la Resolució de 28 de maig de 2018, del rector, per la qual es convoca el I Concurs per a la Campanya de Comunicació sobre els ODS per a la participació de la comunitat universitària de la Comunitat Valenciana en la divulgació i comunicació dels objectius de desenvolupament sostenible. [2018/5276]  
BDNS (identif.): 400986.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual es pot consultar en la Base de Dades Nacional de Subvencions:   
http://www.pap.minhap.gob.es/bdnstrans/index  
  
Primer. Beneficiaris  
Té dret a participar-hi l'alumnat oficial (grau, postgrau i doctorat), el personal docent i investigador (PDI) i el personal d'administració i serveis (PAS) de les cinc universitats públiques de la Comunitat Valenciana.  
La proposta es pot presentar individualment o en grup. En aquest últim cas, s'ha de nomenar una persona coordinadora del grup, que assumirà les tasques de presentació del treball i, si s'escau, de recollida del premi. Totes les persones que constitueixen un grup es consideren autores.  
  
Segon. Finalitat  
La Universitat Politècnica de València (UPV), la Universitat de València (UV), la Universitat d'Alacant (UA), la Universitat Jaume I (UJI) i la Universitat Miguel Hernández (UMH) convoquen la primera edició del Concurs per a la Campanya de Comunicació sobre els ODS. El concurs està finançat per la Conselleria de Transparència, Responsabilitat Social, Participació i Cooperació de la Generalitat Valenciana.  
Les presents bases tenen per objecte regular el Concurs per a la Campanya de Comunicació sobre els ODS.  
En el concurs prevaldrà la creativitat de la comunitat universitària, amb l'objectiu de difondre i promoure el coneixement sobre els objectius de desenvolupament sostenible (ODS) a la Comunitat Valenciana, i reconèixer amb això la participació de la comunitat universitària en els àmbits de la solidaritat i de la cooperació al desenvolupament.  
  
Tercer. Bases reguladores  
Accessibles en http://www.upv.es/entidades/CCD/infoweb/ccd/info/910520normalc.html  
  
Quart. Import  
L'organització del concurs atorga sis guardons:  
- Un primer premi per cada modalitat, dotat amb 1.650 euros.  
- Un accèssit per cada modalitat. Cada accèssit s'exposa junt amb les persones guanyadores del concurs i rep un diploma oficial.  
  
Cinqué. Termini de presentació de sol·licituds  
El termini de presentació de sol·licituds comença a partir de l'endemà de la publicació de l'extracte d'aquesta convocatòria en el Diari Oficial de la Generalitat Valenciana i finalitza el 5 de setembre de 2018 a les 14.00 hores.  
  
València, 28 de maig de 2018.- El rector: Francisco José Mora Mas..